AlmaznayaGroza/cyrillic-language-classification huggingface dataset:
Научен метод

Научниот метод или научниот процес е од фундаментално значење за научното истражување или при стекнувањето на ново знаење засновано на физички доказ од страна на научната заедница. Научниците користат набљудувања и просудување за да предложат пробни објаснувања за природните појави, наречени хипотези. Според важечката претпоставка на методолошкиот материјализам, настаните што можат да се набљудуваат во природата можат да се објаснат само со природни закони, без да се претпостави постоењето или непостоењето на натприродното. Предвидувањата од овие хипотези се тестираат со различни експерименти, што треба да бидат повторливи. Важен аспект на хипотезата е дека мора да биде побивлива, со други зборови, таа мора да биде смислена така што хипотезата може да биде погрешна. Ако предлогот не е побивлив, тогаш тоа не е хипотеза, туку мислење или изјава надвор од опсегот на научното истражување. Кога хипотезата е повеќепати верифицирана преку експеримент, се смета дека е теорија и новите предвидувања се засноваат на неа. Какви било грешни предвидувања, внатрешни противречности или празнини, или необјаснети феномени, започнуваат генерирање и размислување за поправки или алтернативни хипотези, кои исто така се тестираат, и така натаму. Било која хипотеза која е доволно убедлива за да може да се прават предвидувања, е тестирана на овој начин. Непроверена хипотеза може доста да се користи меѓу специјалистите поради нејзината елегантност или некакво интиутивно чувство за нејзината валидност, или предвидување дека таа ќе e потврдена, иако таа не е формално прифатена сè додека убедлив експериментален доказ не биде презентиран. Развојот на нова технологија е поврзан со развојот на знаењето според научниот метод, и може да служи како понатамошен тест за валидноста на поставените идеи и извор за нови алатки со кои се подобрува стекнувањето знаење, преку проширување на опсегот на набљудуваното или подобрување на квалитетот на набљудувањата. Понатаму, потребата да се разбере или искористи некоја природна појава во развојот на технологијата може да мотивира научно истражување на природата на таа појава. Видете на пример, нафта. Вообичаено гледиште е да се земат научните методи како основна логика на научната пракса, на пр., Карл Попер. Како и да е, истакнувањето на основната логика е оспорено од оние што ги истакнуваат социолошките аспекти (погл. социологија на науката и социологија на научното знаење). Научните методи се средства користени од научните заедници за изградба на основано, докажано разбирање на нашиот природен свет. Постои спор меѓу научните заедници за различните аспекти на ова разбирање. == Надворешни врски == Димитров, Никола В (2017). Методологија на научно -истражувачка работа : (наука и практика) (PDF). Битола. ISBN 978-608-65616-5-9.

Source: original
Космос-2100

Космос-2100 - еден од над 2.400 советски вештачки сателити лансирани во рамките на програмата "Космос“. === Општи податоци === Сателитот е лансиран од космодромот Плесецк, СССР на 14 септември 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-2100 бил военoнавигациски сателит. === Орбитални податоци === Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,8 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1012 км, а најмалото на 961. == Поврзано == Космос (програма) == Литература == Податоци за сателитот - НАСА == Надворешни врски == Податоци за сателитите во табеларен облик

Source: original
Рандов

Рандов (германски: Randow; полски: Rędowa) - река во областа Укермарк, во сојузната покраина Бранденбург, и областа Западна Померанија, во сојузната покраина Мекленбург-Западна Померанија, која се јавува и како граница помеѓу овие области. Древното име и е Лохница, според кое е наречен градот Лекниц. Од 1700 се користи исклучиво Рандов. Нејзиниот извор се наоѓа близу Пенкун, од каде реката тече кон север и кон југ. Јужниот дел се влева во реката Велзе, додека северниот дел се влева во Икер, само неколку километри пред да се влие во Шчеќинскиот Залив. Мочуришната долина на Рандов е позната како Рандовбрух (Randowbruch). Реката го дала своето име на поранешниот округ Икер-Рандов во Мекленбург-Западна Померанија, како и на историскиот округ Рандов во покраината Померанија.

Source: original
Ролери

Ролери или ролшуи - посебни обувки на тркала што се употребуваат како превозно средство, за рекреација или за спорт. == Видови спортски дисциплини == Во возењето ролери постојат повеќе спортски дисциплини: брзинско возење во кое се постигнува голема брзина благодарение на специјалните ролери кои се високи до скочниот зглоб. хокеј на ролери е дисциплина со слични правила како хокејот на мраз. акробатското возење ролери опфаќа изведување скокови преку пречки, скали, греди и на полукружен терен. ументичкото возење ролери е слично на уметничкото лизгање.

Source: original
Државен пат 13 (Грција)

Државен пат 13 или ЕО13 (грчки: Εθνική Οδός 13) - пат во Егејска Македонија и Тесалија, Грција. Го поврзува градот Катерина со ЕО3 кај Микро Елевтерохори, 8 км северо од Еласона. Патот има две ленти, по една во секој правец, и долг е 62 км. == Населени места == Ова се населените места со свои излези на патот, наведени по возен редослед од север кон југ: Денешните изменети (погрчени) имиња стојат во загради. Катерина (Катерини) Десетти Километар (Мосохори) Долна Милја (Като Милја) Садово (Калитеја Еласонос)

Source: original
Паулус Кал

Паулус Кал (герм. Paulus Kal) бил германски мечувалски мајстор од XV век. Во 1460 напишал борбен прирачник во кој го обработува мечувалството (Cgm 1507, 95 фолии). == Литература == Christian Henry Tobler, In Service of the Duke: The 15th Century Fighting Treatise of Paulus Kal, Chivalry Bookshelf (2006) [1] Архивирано на 10 јули 2009 г. == Поврзано == Историски европски боречки вештини Германска мечувалска школа == Надворешни врски == Kal, Paulus: Fechtbuch, gewidmet dem Pfalzgrafen Ludwig - BSB Cgm 1507: дигитализиран примерок на Баварската библиотека.

Source: original
Телесила

Телесила (грчки:. Τελέσιλλα; ет 510 п.н.е.) била грчка поетеса, родена во Аргос. == Историја == Кога била болна, Телесила отишла кај Питија да се консултира за своето здравје, а таа ѝ рекла: "τὰς Μούσας θεραπεύειν“, што значи "служи им на музите“ и така Телесила се посветила на поезијата. Кога Клеомен, кралот на Спарта, извршил инвазија на Аргос во 510 п.н.е., тој ги поразил и ги убил сите мажи во битката. Бидејќи повеќе намло мажи за борба, Телесила, го собрала оружјето од светилиштата и домовите, и ги вооружила жените. Кога Спартанците се појавиле, Телесила и нејзината армијата не се исплашиле, туку се бореле храбро и ги победиле. Лакедемонците, сфаќајќи дека да победат жени би бил завиден успех, додека поразот би значел срамна катастрофа, отстапиле. Според Павзаниј, во слава на херојската победа против спартанската војска, во Аргос имало статуа во предниот дел на храмот на Афродита посветен на Телесила. Статуата прикажувала жена која во раката држи шлем, во кој гледа занесено, и книги кои и лежат кај нозете. Фестивалот Хибристика или Ендиматиа, во кој мажите и жените разменувале облека, исто така го славел хероизмот на своите женски сонародници. Сепак, статуата видена од Павзаниј можеби не била посветена на Телесила; таа подеднакво би можела да ја претставува Афродита, како сопруга на Арес и воинствена божица (книгите, сепак, не се вклопуваат). А Хибристиката би можел да биде верски фестивал поврзан со обожавањето на некое андрогино божество. Херодот (VI. 76) не ја споменува интервенцијата на Телесила, но тој спомнал оракул, изјавен од страна на Питинска свештеничка, која предвидела дека жената треба да го освои мажот. Лукан споменува дека по победата на Телесила против Спартанците, Арес бил во Аргос меѓу боговите на жените. Од песните на Телесила останале само два стиха, цитирани од страна на граматичарот Хефестион, од Пертенејон или песна за хорот на девојки.

Source: original
Труење со етилен гликол

Труење со етилен гликол е труење предизвикано од внес на етилен гликол. Раните симптоми вклучуваат интоксикација, повраќање и абдоминална болка. Покасни симптоми се намалено ниво на свест, главоболка, и напади. Долгорочни ефекти се бубрежна слабост и оштетување на мозокот. Токсичност и смрт може да настанат и после внес на мала количина. Етилен гликол е безбојна течност, без мирис, со сладок вкус, често присутна во антифризот. Може да биде испиена случајно или намерно во обид за самоубиство. Во организмот се разложува на гликолна и оксална киселина кои се причинители на токсичноста. Дијагнозата може да биде потврдена со мерење на нивото на етилен гликол во крвта; меѓутоа во многу болници не постои можност за изведување на овој тест. Рано започнување со третман ги зголемува шансите за добар исход. Третманот вклучува стабилизирање на лицето, проследено со примена на антидот. Претпочитан антидот е фомепизол; а доколку не е достапен се користи етанол. Други третмани вклучуваат натриум бикарбонат, тиамин и магнезиум. Секоја година се случуваат повеќе од 5000 случаи на труење со етилен гликол во САД. Пациентите често се возрасни мажи. Смртни случаи предизвикани од етилен гликол се пријавувани уште од 1930.

Source: original
Османлии

Османлии или Отоманци - поим кој го означува турскојазичното население на Отоманското Царство. Своето име го добиле по Осман I, кој се смета и за основател на Османлиското царство. Овие Турци водат потекло од Селџуците, кои во 11 век на просториите на денешните Иран и Ирак создале своја држава. Со пропаѓањето на Отоманското Царство, Отоманците се "претопиле“ во денешните Турци. == Потекло и историја == Потеклото на Отоманците може да се проследи назад во 11 век, кога на територијата на Анадолија опстојувале неколку мали муслимански емирати со туркиско потекло. Главната цел на овие т.н. Анадолски бејлици била да ги одбранат своите територии од страна на Византија. Во текот на тој период, во освоените земји во Анадолија се населеле голем број на туркиски народи. Меѓутоа, во 1073 година и победата на Селџучкото Царство во Битката кај Манцикерт, овие анадолски бејлици добиле можност да прогласат своја независност од Селџуците. Меѓу овие помали кнежевства било и кнежевството со престолнина во Согут. Тоа било предводено од страна на Ертугрул. Кога во 1281 година починал, неговиот син Осман станал негов наследник. == Население == Вкупниот број на население на Отоманското Царство до ден-денес претставува прашање кое е дебатирано од страна на голем број истражувачи и историчари. За речиси половина милениум од своето постоење, населението на Отоманското царство не можело точно да се пресмета, освен доколку се исклучат бројките за работната сила. Ова главно се должело на постојаното менување на границите на царството, како и на неброењето на сите жители кои живееле во неа. Ова пред сè се однесува на жените, кои никогаш не биле броени во неофицијалните пописи. Првиот официјален попис на населението се случил од 1881 до 1893 година. По завршувањето на пописот било познато кои се основните етнички групи кои живееле во царството: покрај муслиманите, во царството живееле и Грци, Ерменци, Бугари, католици, Евреи, протестанти, Латини, Цигани и други. Нов попис на населението бил направен во периодот од 1905 до 1906 година.

Source: original
ФИНА

Меѓународната пливачка федерација (скр. FINA - Fédération Internationale de Natation) е меѓународна спортска федерација призната од страна на Меѓународниот олимписки комитет (МОК) која ги регулира сите национални спортски федерации во спортовите: пливање, скокови во вода, синхронизирано пливање, далечинско пливање и ватерполо. Седиштето на федерацијата се наоѓа во Лозана, Швајцарија. На 24 јули 2009 година, Д-р Жулио Цезар Маглионе од Уругвај биз избран за претседател на ФИНА. == Историја == ФИНА била основана на 19 јули 1908 година во хотелот Манчестер во Лондон, Велика Британија на крајот на Летните олимписки игри 1908 од страна на Белгиската, Британската, Данската, Финската, Холандската, Француската, Германската, Унгарската и Шведската пливачка федерација. Број на национални федерации за година: 1908: 8 1928: 38 1958: 75 1978: 106 1988: 109 2000: 174 2008: 197 == Членки == Во јануари 2010 на состанокот на бирото на ФИНА, Тонга станала 202-ра национална федерација на ФИНА. Земјите членки се групирани по континент, и има 5 континентални асоцијации на кои земјите можат да бидат членови: Africa (51): Африканска Пливачка Конфедерација Americas (41): Американска Пливачка Унија Asia (43): Азиска Пливачка федерација Europe (51): Европска Пливачка Федерација Oceania (16): Океанска Пливачка Асоцијација Белешка: Бројот во заградата е број на членки во континенталната асоцијација. == Претседатели == Секој претседателски мандат изнесува 4 години == Поврзано == ФИНА Награди == Надворешни врски == FINA, официјално мрежно место.

Source: original
Операција Планинска бура

Операција "Планинска бура“ - големата полициска акција што ја спроведоа специјалните сили на македонското МВР, на 7 ноември 2007 година, во шарпланинското село Бродец над Тетово. Операцијата беше спроведена за отстранување и разбивање на албанските терористичко-екстремистички криминални групи дојдени од Косово, кои се закануваа со рушење на мирот и стабилноста во Република Македонија. == Почеток и тек на операцијата "Планинска бура“ == По неколку месечните провокации на албанските терористичко-екстремистички криминални групи од Косово на подрачјето на Тетовскиот регион, македонските специјални полициски сили на 7 ноември 2007 година, ја спроведоа операцијата "Планинска Бура“. Според полициските извори, операцијата започнала со жестоки вооружени пресметки помеѓу македонските специјални сили и албанските екстремисти во селото Бродец во 4 часот изутрина. Жестоките вооружени престрелки траеле 10 часа, сè до 14 часот попладне, кога екстремистичката криминална банда била целосно разбиена и уништена. Акцијата македонските сили ја спровеле со логистичка поддршка од 3 хеликоптери на АРМ, и со повеќе оклопни возила. Екстремистите кои најпрвин се наоѓале над селото, исплашени од жестокиот напад на полицијата, се засолниле во повеќе селски куќи и селската џамија, а потоа еден дел низ шумата пребегнал преку државната граница. == Резултат == Во полициската акција "Планинска Бура“ се убиени 8 албански терористи: Рамдан Шити (24) избеган затвореник од затворот Шутка и "Дубрава“ во Косово, Фисник Мети познат како "командант Челику“ од с.Бродец, Беким Мехмети (21) од Тетово, Шахили Ферат (20) од с.Бродец, Фидан Фејзулаху (24) од Приштина - Косово и Гавази Имер (42) од Косово. Сè уште не е идентификувано уште едно лице убиено во полициската акција. Уапсени се 69 екстремисти и запленето е големо количество на огнено и тешко оружје, кое според полциските извори било доволно за вооружување на 150 лица и за водење на повеќе месечни вооружени борби.

Source: original
На сет глас

"На сет глас“ - збирка поезија од рускиот поет Владимир Мајаковски (во избор на Слободан Мицковиќ), објавена од издавачката куќа "Македонска книга“ во 1970 година, а во препев на Слободан Мицковиќ. == Технички податоци == Книгата е објавена во 1970 година од страна на издавачката куќа "Македонска книга“, како дел од библиотеката "Атлас“. Збирката има 87 страници и не е каталогизирана, ниту ја поседува меѓународната ознака ISBN. Книгата била отпечатена во Графичкиот завод "Гоце Делчев“ од Скопје, во тираж од 1.000 примероци. Нацртот на корицата го направил Коста Бојаџиевски, а коректор била Драга Стефанова. == Содржина == Збирката содржи осум песни и поеми: Облак во панталони Флејта - ’рбет Јас љубам Убаво постапување со коњите Прашањето на пролетта Разговор со финансинспекторот за поезијата На Сергеј Есенин На сет глас На крајот на книгата се наоѓаат забелешки, како и поговор со наслов "Мајаковски и револуцијата“ напишан од Слободан Мицковиќ.

Source: original
Во Селото (Самоков)

Во Селото - археолошко наоѓалиште во поречкото село Самоков. Претставува населба и некропола од доцноантичко време. Се наоѓа во северниот дел на селото, по улиците и во дворните места на куќите, каде има множество фрагменти од керамички садови, питоси и покривни ќерамиди. Според кажувањето на жителите, тука биле откриени и гробови во кои се најдени керамички садови, како и римски и рановизантиски монети. Неколку монети се чуваат кај месен жител. == Поврзано == Кале - градиште од доцноантичко време; Самоков; Список на археолошки наоѓалишта во Поречко;

Source: original
Периадриски цвест

Периадрискиот расед (или Периадриски цвест) е значаен геолошки расед во Јужна Европа, со карактеристична S-образна форма и должина од околу 1.000 километри. Се протега од Тиренското Море, преку целиот масив на Јужните Алпи, па сè до Унгарија. Овој расед претставува природна тектонска граница помеѓу Јадранската плоча и Евроазиската плоча, играјќи клучна улога во обликот и геолошките процеси на регионот. == Тектоника и геологија == Во рамките на Источните Алпи, линијата ја означува границата помеѓу Централните Источни Алпи и Јужните Варовнички Алпи . Во Западните Алпи ја формира поделбата помеѓу јужниот апулиски преден дел и централните кристални зони на Алпите. Континенталниот судир сè уште трае, а пулиската и евроазиската плоча сè уште се спојуваат . И централните зони на Алпите се издигнуваат, предизвикувајќи вертикално лизгање по раседот . Резултатот е збир на главни раседни зони колективно наречени Периадриски цвест. Движењето по Периадрискиот цвест е причина за земјотресната зона помеѓу Виена и Фриули . Последниот разурнувачки земјотрес се случи во Фриули во 1976 година. Подигнувањето предизвика насилна ерозија на младиот ороген, што доведе до формирање на прозорецот Хохе Тауерн . Во неколку региони се случи силно издигнување на Централните Алпи за неколку километри, а исто така и поместување на повеќе од 50 км. == Географска положба и имиња == Од исток кон запад, текот на Периадрискиот цвест и имињата што му се дадени регионално се следни: Линија Драу : Панонски басен - Похорје - Караванкс - долина Драу ( Јаунтал, Розентал ) - Розег Гајтална линија : Вилах - долина на Гејл - Картич Пустертална линија : Силијан - Долина на Пустер - Брунек Линија Giudicárie : Меран - Вал ди Соле Инсубрична линија : Tonale Pass - Val Camonica - Valtellina - Piano di Magadino - Ivrea зона . Составен е од источно-западната линија Тонале на исток и закривената линија Канавезе, која го следи внатрешниот лак на Западните Алпи, на запад. Двете линии се среќаваат во близина на Локарно во кантонот Тичино во Швајцарија . Каванската линија ја формира впечатливата граница NNE-SSW помеѓу зоната Ивреа ( Јужни Алпи ) и зоната Сесија (Централни Алпи) и заедно со зоната Ивреа, геометриски ја формираат столбот на внатрешниот лак на Западните Алпи. == Поврзано == Adriatic plate, also known as Apulian plate Engadine Line Geology of the Alps

Source: original
Science Citation Index

Science Citation Index (SCI) претставува реферативно спиание кое е основано од страна на Institute for Scientific Information (ISI) во 1960. Денес ова реферативно списание е во сопственост на Thomson Reuters. Во оnline верзијата на ова реферативно списание се пренесуваат податоци од околу 6400 водечки светски научни списанија од областа на науката и технологијата. Online верзијата на ова реферативно списание достапна е преку Web of Science базата на податоци, која пак, претставува дел од Web of Knowledge (збир од повеќе бази на податоци). Со пребарување низ оваа база на податоци може да се дојде до информации за тоа кои се референците кои се пренесени во рамките на еден научен труд (или научна статија), а со тоа може да се определи кои научните и кои статии на дадени научници колку се значајни (односно колкаво влијание имаат) за светската научна јавност. Пристапот до оваа многу популарно реферативно списание (односно до неговата online верзија) не е бесплатен. Денес ова реферативно списание претставува неофицијален стандард за реномето на секој истражувач. При изборот на соработници во рамките на научните институции, при вработувања, за да се биде поканет како предавач на конференција или конгрес многу е битно колку статии на некоj научник се реферирани во списанија кои се опфатени со SCI и колку пати тие статии се цитирани од други научници во рамките на SCI. == Повеќе информации == Social Sciences Citation Index, пренесува податоци за трудови од 1700 спианија започнувајќи од 1956. Arts and Humanities Citation Index, пренесува податоци за трудови од 1130 спианија започнувајќи од 1975. Фактор на влијание - Impact factor Institute for Scientific Information == Надворешни врски == Introduction to SCI Архивирано на 17 ноември 2007 г. Master journal list Архивирано на 17 ноември 2007 г.

Source: original
Геолошки топографски институт на САД

Геолошкиот топографски институт на САД (англиски: United States Geological Survey, крат. USGS) - научна служба на владата на САД. Се заминава со проучување на топографијата на САД, нивните природни ресурси и осознавање на природните опасности што им се закануваат. Дејноста на институтот е распоредена на четири поважни полиња: биологијата, географијата, геологијата и хидрологијата. Геолошкиот топографски институт е организација задолжена за осознавање на факти и нема надлежност врз прописи и регулативи. Како служба во состав на Министерството за внатрешни работи на САД (со сосем поинаква надлежност од македонскиот истоименик), ова е единствениот негов огранок што се занимава со научна дејност. Во институтот работат околу 8.670 лица, а седиштето се наоѓа во Рестон (Вирџинија). Поважни филијали има и во Лејквуд (Колорадо) и Менло Парк (Калифорнија). Мотото на установата гласи "Science for a changing world“ ("Наука за свет кој се менува“). == Историја == Институтот е основан како одговор на извештај од Националната академија на науките со законски акт на Конгресот, донесен на 3 март 1879. Новооснованата установа била задолжена со "класификација на државното земјиште и испитување на геолошкиот состав, минералните ресурси и производите во општествена сопственост.“ Главен двигател на задачата била неопходноста од попишување на огромните површини стекнати со купувањето на Луизијана во 1803 и Американско-мексиканската војна во 1848. При неговото основање, првиот директор на институтот, Кларенс Кинг, го составил со обединување на различни неповрзани регионални геодетски служби По кратко време на директорското место го наследил Џон Весли Пауел. == Поврзано == Информативен систем за географски имиња (GNIS) Министерство за внатрешни работи на САД Национална океанска и атмосферска управа Географија на САД == Надворешни врски == Портал на USGS (англиски) Складиште на издадените дела и списанија на USGS Архивирано на 13 јули 2010 г. (англиски)

Source: original
Список на државни водачи во 274 година

Ова е список на државни водачи, премиери, и други водачи во 74 година. Ова е список на државни водачи во 74 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција. Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Source: original